Genzsch Antikva
Genzsch antikva er et skriftsnit opkaldt efter skriftstøberiet Genzsch & Heyse i Hamburg, tegnet i 1906 af stempelskæreren Friedrich Bauer (1863-1943) på foranledning af den svenske bogtrykker Waldemar Zachrisson. Skriften har forbillede i skriften Plantin fra støberiets tidligere produktion, men er lidt tungere i designet. Den passede fint til blandt andet tidens bogillustrering som typografisk sidestykke til skønvirkestilen. Som tak for den nordiske interesse for virksomheden kaldte støberiet den sidenhen for Nordisk Antikva.
Genzsch antikva blev meget benyttet i både Sverige og Danmark frem til ca. 1930; frem til 1920'erne lejlighedsvist også af Forening for Boghaandværk;  siden har den ikke været i brug – men forbilledet Plantin lever videre i vore dage som en stadig meget populær skrift.